Toe hy sy matrieksertifikaat oopmaak en sien hy het ’n goeie punt vir wiskunde behaal, was hy uit die veld geslaan.
Daniël Faure, wat verlede jaar ’n matriekleerling aan die Hoërskool D.F. Malan in Bellville was, hou sy matrieksertifikaat omhoog nadat hy en al sy klasmaats matriek geslaag het.
Jandrie sê dit is nie duidelik wat sy pa oorgekom het en of dit aan sy bloeddruk of suikervlakke te wyte was nie, maar hy was baie bekommerd en sy gedagtes was regdeur die res van die eksamen by sy pa. Abraham is uiteindelik ontslaan.
“Dit was ’n baie groot oomblik vir ons gesin,” sê Michiel. “My ma se trane het geloop en my pa was oorstelp van vreugde daar waar hy in Johannesburg was.”
Michiel sê hy het so baie vakke geneem omdat hy homself soveel moontlik wil verryk in soveel moontlik velde. “Ek hou ook daarvan om myself uit te daag, behalwe dat verlede jaar ook ’n baie uitdagende jaar was.”
Quintavey Pietersen, voormalige matriekleerling van Elswood Sekondêr in Leonsdale, Kaapstad, neem ’n selfoonfoto van sy matrieksertifikaat om vir sy familie aan te stuur. Foto: Jaco Marais
Herman sê hoewel dit geraas het rondom hom toe hy sy uitslae lees, het hy aan die binnekant gegil van blydskap.
Die Hoërskool Stellenberg in Durbanville, die Hoër Meisieskool La Rochelle in die Paarl, die Hoërskool Porterville en die Hoërskool Punt in Mosselbaai was ook onder dié wat ’n 100%-slaagsyfer behaal het.